שם הקורס: שיח אהבה

שם המרצה: יואב רונאל.

היקף הקורס בנ"ז: 4

היקף הקורס בשש"ש: 2

סוג הקורס: סמינר

שנת הלימוד: ג',ד'

סמסטר: ב'

הסמינר יעסוק בייצוגים תרבותיים (ספרותיים, קולנועיים, מוזיקליים) של אהבה בתרבות המערב. נבחן את מושג האהבה דרך מגוון פרספקטיבות: היסטוריות, פילוסופיות, מגדריות, כלכליות ופוליטיות. נסמן את הסכנות העומדות מול האהבה בעידן המודרני, ואת המודל הרומנטי המציב את האהבה עצמה כסכנה; כסיבה למוות', כמחלה או כשיגעון. לבסוף, דרך הבניית הביקורת על האהבה, ננסה להעמיד מודל אתי או חיובי של אהבה, בעקבות מחשבתם של ג'יורג'יו אגמבן ואלאן באדיו. בין ההוגים והיוצרים האחרים שדרכם ננסח את שיח האהבה המודרנית: אפלטון, אווה אילוז, רולאן בארת, ג'וליה קריסטבה, ז'אן לוק ננסי ומישל פוקו. את הטקסטים הפילוסופיים נדגים מתוך קריאה ועיון ביצירות תרבות שונות.

תוצרי למידה:

בסיום מוצלח של הקורס הסטודנט/ית יוכל/תוכל:

1. הסטודנט/ית י/תהיה מסוגל/ת להתמודד עם טקסטים תיאורטיים, וליישם ניתוח ביקורתי של יצירות תרבות ואמנות מתוך הפרספקטיבה התיאורטית.
2. הסטודנט/ית תהיה מסוגל/ת לכתוב עבודה סמינרית, תוך עמידה בכללי הכתיבה האקדמיים.

מהלך הקורס על פי מפגשים:

מחצית מהשיעורים לאורך הסמסטר יוקדשו לפגישות אישיות, וכן לרפרטים (הרצאות קצרות) אותם יעבירו הסטודנטים מול הכיתה, ויציגו את עבודת הסמינר שלהם.

**מהלך הקורס:**

1. אהבה וסובייקטיביות: דיון ביחס בין אהבה לבין שלמות הסובייקט. דרך קריאה ב-"משתה" לאפלטון ובשירים של לאונרד כהן.

2. אהבה, סכנה, שיגעון ומוות: על המשיכה של האהבה למוות. קריאה ב"שיר השירים" וב"שיר השירים אשר לסולומון" לטוני מוריסון, מתוך מחשבתה של ג'וליה קריסטבה.

3. אהבה וחברה: על שוק האהבה המודרני, דרך קריאה במאמריה של אווה אילוז ובמושג השיח של מישל פוקו.

4. אהבה וכלכלה: הצגה מרקסיסטית של נושא האהבה, ודיון במושג הפטיש של פרויד ומרקס.

5. אהבה ומגדר: על היחסים בין אהבה, כלכלה ומגדר בתוך ההקשר של מונוגמיה ונישואין, מתוך קריאה בשירי אלתרמן.

6. צפייה בסרט *Her* של ספייק ג'ונז.

7. אהבה ולאומיות: על היחס בין האישי לפוליטי, ובין האהבה הפרטית לרעיון הציוני, מתוך קריאה בסיפוריו של מיכה יוסף ברדיצ'בסקי.

8. אהבה, אמת והבדל: הפרספקטיבה האתית של אלאן באדיו על אהבה כאירוע של אמת.

9. צפייה בסרט Gone Girl של דיוויד פינצ'ר.

10. אושר אינסופי: שירת האהבה של דאנטה והארוס המלנכולי של אגמבן.

11. אהבה ואי-הזדהות: על אהבה כחוויה הפילוסופית של מגע עם האחר, ודיון בסרט Gone Girl מתוך מחשבתו של אגמבן.

12. אהבה והפוליטיקה העתידה לבוא: מחשבות על אוטופיה מתוך הגותה של שרה אחמד.

נהלי נוכחות: על כל סטודנט/ית להשתתף ב-80% לפחות ממפגשי הקורס.

שיטת ההוראה: שיעורים פרונטליים, לצד פגישות אישיות.

מטלות הסטודנטים/יות במהלך הקורס:

תגובות על שלושה טקסטים שנקראים בכיתה, ללא ציון (עד עמוד) (10%).

ראשי פרקים + הצעת מחקר (שלושה עמודים סה"כ) (10%).

רפרט של עשר דקות מול הכיתה (10%).

עבודת סמינר (70%).

אופן חישוב הציון לסטודנט/ית: 10% תגובות, 10% ראשי פרקים, 10% רפרט, 70% עבודת סמינר.

**רשימת קריאה (ביבליוגרפיה):**

קריאת חובה:

אילוז, אווה (2013). *מדוע האהבה כואבת*. תל אביב: כתר.

אפלטון. *המשתה*.

באדיו, אלאן (2005). *אתיקה: מסה על תודעת הרוע*. בתרגום עדי אפעל. תל אביב: רסלינג.

בארת, רולאן (1981). *שיח אהבה*. בתרגום אביבה ברק. ירושלים: שוקן.

פוקו, מישל (2005). *סדר השיח.* בתרגום נעם ברוך. תל אביב: בבל.

אילוז, אווה (2013). *מדוע האהבה כואבת*. תל אביב: כתר

קריסטבה, ז'וליה (2006). *סיפורי אהבה*. בתרגום מיכל בן-נפתלי. תל אביב: הקיבוץ המאוחד.

Ahmed, Sarah. *The Cultural Politics of Emotion*. Edinburgh: Edinburgh University Press, 2004. Print.

Agamben, Giorgio (2013). *The Coming Community*. Minneapolis: University of Minnesota Press.

Agamben, Giorgio. *Stanzas: Word and Phantasm in Western Culture*. Minneapolis: University of Minnesota Press, 1993. Print.

Badiou, Alain (2012). *In Praise of Love*. Translated by Peter Bush.USA: The New Press.

Nancy, Jean-Luc (2012). “Shattered Love”. *The Inoperative Community*. Minneapolis: University of Minnesota Press.

**קריאת רשות:**

Belsey, Catherine. *Desire: Love Stories in Western Culture*. Oxford [u.a.: Blackwell, 1994.

Agamben, Giorgio. *Profanations. New York : Zone Books, 2015.*

בלנשו, מוריס (2011). *הספר העתיד לבוא, אסופה*. (תרגום מיכל בן נפתלי) בני ברק: הקיבוץ המאוחד.

זמיר, צחי (2004). "קדושת האהוב". בתוך *עיון* 53.

**רשימת סרטים/עבודות/יצירות:**

ברדיצ'בסקי, מיכה י' (2011). *מרים: רומאן מחיי שתי עיירות*. תל אביב: הקיבוץ המאוחד.

ברדיצ'בסקי, מיכה י' (1998). "מחניים" בתוך *כתבים* כרך ז'. תל אביב: הקיבוץ המאוחד.

מוריסון, טוני (1978). *שיר השירים אשר לסולומון*. תל אביב: עם עובד.

Spike Jonez (2013), *Her.*

David Fincher (2013), *Gone Girl*.